open-index/open-wikipedia-markdown huggingface dataset:
சாத்தான் சொல்லைத் தட்டாதே

**சாத்தான் சொல்லத் தட்டாதே** (*Sathan Sollai Thattathe*) திரைப்படம் 1990-ஆம் ஆண்டு வெளியான ஓர் இந்தியத் தமிழ் நகைச்சுவைத் திரைப்படமாகும். இத்திரைப்படத்தை ராம நாராயணன் இயக்கினார். இத்திரைப்படத்தில் செந்தில், பாண்டியன், சந்திரசேகர், ஜனகராஜ், கனகா, எஸ்.எஸ்.சந்திரன், கே.கே.சுந்தர், கோவை சரளா, இளவரசன் மற்றும் பலர் நடித்துள்ளனர். 3 ஏழை, அப்பாவிகளுக்கும் ஒரு பூதத்திற்கும் இடையே நடக்கும் நிகழ்வுகளை அடிப்படையாகக் கொண்டு எடுக்கப்பட்ட படமாகும். நகைச்சுவை நடிகர் செந்திலுக்கு இப்படம் திருப்புமுனையாக அமைந்தது.

## கதைச்சுருக்கம்
மூர்த்தி, கோபிநாத், சேகர் ஆகிய மூவரும் இணைபிரியா நண்பர்கள். நன்கு படித்தும் சரிவர வேலையேதும் கிடைக்காமல் சிறு வேலைகளை செய்து ஒரே வீட்டில் வாழ்ந்து வருகிறார்கள். பக்கத்துக்கு வீட்டில், கே.கே.சுந்தர், அவரது மனைவி மற்றும் அவரது மகள் புவனா ஆகியோர் வசித்து வருகின்றனர். அந்த 3 பேர் மீதும்  தன்னால் முடிந்த உதவியை செய்வாள் புவனா.

எஸ்.எஸ்.சந்திரனும் கோவை சரளாவும் போலியாக ஏலத் தொழிலை நடத்தி வருகிறார்கள். அவ்வாறு ஒரு நாள், மூர்த்தி தவறதுலாக அந்த ஏலத்திற்கு சென்று அதிக விலைக்கு வயலின் ஒன்றை வாங்கிவிடுகிறான். தேவையில்லாமல் அந்த வயலினை வாங்கிய மூர்த்தி மீது சேகரிக்கும் கோபிநாத்துக்கும் கோபம் இருந்தாலும், பின்னர் மன்னித்துவிடுகின்றனர். இந்த மூன்று நண்பர்களும் வெவேறு தருணங்களில் தனித்தனியே சித்ராவை (கனகா (நடிகை)) சந்திக்கிறார்கள். மூவருக்கும் அவளை மிகவும் பிடித்துவிடுகிறது. சித்ரா எஸ்.எஸ். சந்திரனின் மகளாவாள். சித்திராவை மூர்த்தி தன் வசம் ஈர்க்க வயலினை பயன்படுத்தும் முயற்சி தோல்வியில் முடிகிறது. சில நாட்களுக்கு பிறகு, ஓர் அத்வானமான இடத்தில், அதிக கோவத்தால் அந்த வயலினை உடைத்துவிடுகிறான் மூர்த்தி. அந்த உடைந்த வயலினிலிருந்து பூதம் (செந்தில்) வருவதை கண்டு அஞ்சுகிறார்கள். பின்பு நட்பு பாராட்டி, அந்த பூதமும் அவர்களில் ஒருவராக மாற, சாத்தையா என்று அந்த பூதத்திற்கு பெயர் வைக்கப்படுகிறது. வயலின் சாபத்திலிருந்து தன்னை விடுவித்த காரணத்தினால், அந்த மூவருக்கும் மாயாஜால சக்திகளை கொண்டு சாத்தையா பூதம் உதவி செய்கிறது. மூவரும் திடீர் பணக்காரர்கள் ஆகிவிடுகின்றனர்.

சித்ராவை மூவரும் தன் வசப்படுத்த முயற்சி செய்கிறார்கள். அதனால் மூவருக்கும் இடையே பல பிரச்சனைகள் உண்டாகின்றன. அந்த பிரச்னைகளை எவ்வாறு அந்த மூவரும் கையாண்டனர்? சித்ரா யாரை மணந்தாள்? கடையாக பூதத்திற்கு என்னவானது? போன்ற கேள்விகளுக்கு பதில் காணுதலே மீதி கதையாகும்.

## நடிகர்கள்
* செந்தில் - சாத்தான் / சாத்தையா
* பாண்டியன் - மூர்த்தி
* சந்திரசேகர் - சேகர்
* ஜனகராஜ் - கோபிநாத்
* கனகா - சித்ரா
* எஸ். எஸ். சந்திரன் - சித்ராவின் தந்தை
* கே. கே. சௌந்தர் - புவனாவின் தந்தை
* கோவை சரளா - சித்ராவின் தாய்
* இளவரசன் - மதன்

## மேற்கோள்கள்
# http://spicyonion.com/movie/sathan-sollai-thattadhei

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:பாண்டியன் நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
மறுபடியும் (தொலைக்காட்சித் தொடர்)

**மறுபடியும்** எனும் தொடர் இந்தியில் ஒளிபரப்பப்பட்ட பேபனாஹ் என்ற தொடரின் மொழிமாற்றம் ஆகும். இந்த தொடர் கலர்ஸ் தமிழ் தொலைக்காட்சியில் ஜூலை 30, 2018 முதல் முதல் திங்கள் முதல் வெள்ளிவரை இரவு 10:30 மணிக்கு ஒளிபரப்பாகி 139 அத்தியாங்களுடன் பிப்ரவரி 8 2019ஆம் அன்று நிறுத்தப்பட்டது.

இந்த தொடரில்  ஹர்ஷத் சோப்டா மற்றும் ஜெனிபர் வின்கேட் ஆகியோர் முக்கியக் கதாபாத்திரத்தில் நடித்திருந்தனர்.

இந்த தொடர் இந்தி மொழியில் கலர்ஸ் தொலைக்காட்சியில் மார்ச்சு 19 2018 முதல் நவம்பர் 30, 2018 வரை ஒளிபரப்பாகி 186 அத்தியாயங்களுடன் நிறைவு பெற்றது.

## கதைச்சுருக்கம்
ஆதிதியாவின் மனைவி மற்றும் சோயாவின் கணவன் இருவரும் ஒன்றாக தற்கொலை செய்துக்ள்ள்கின்றனர். இவர்களின் மரணத்தில் மறைத்து இருக்கும் மர்மத்தை ஆதிதியா மற்றும் சோயா இருவரும் ஒன்றாக இணைந்து எப்படி கண்டுபிடித்தனர் என்பதுதான் இந்த தொடரின் கதை.

## கதாபாத்திரங்கள்
* ஹர்ஷத் சோப்டா - ஆதிதியா
* ஜெனிபர் வின்கேட் - சோயா
* ஷெஹ்சாத் ஷேக் - அர்ஜுன் ஹூடா
* ஆஞ்சல் கோஸ்வாமி - நூர் சித்திக்
* ராஜேஷ் கத்தார் - ஹர்ஷ்வர்தன் ஹூடா
* பர்னீட்டா போர்த்தகர் - அஞ்சனா ஹூடா
* இக்பால் ஆசாத் - வசிம்
* ஆரியா ஷர்மா - ரோஷாக்
* நாமிதா துபே - பூஜா ஹூடா
* சேஹ்பன் அஸிம் - யாஷ் அரோரா

## மேற்கோள்கள்

## வெளி இணைப்புகள்
* கலர்ஸ் தமிழ் முகநூல் in தமிழ்
* கலர்ஸ் தமிழ் யூட்யுப் in தமிழ்

பகுப்பு:கலர்ஸ் தமிழ் தொலைக்காட்சி நிகழ்ச்சிகள்
பகுப்பு:இந்தித் தொலைக்காட்சி நிகழ்ச்சிகள்
பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:2018 இல் தொடங்கிய இந்தியத் தொலைக்காட்சி நிகழ்ச்சிகள்
பகுப்பு:2018 இல் நிறைவடைந்த இந்தியத் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:இந்திய காதல் தொலைக்காட்சி நாடகங்கள்
சுண்ணாம்பு கால்வாய்

**சுண்ணாம்பு கால்வாய்** (Sunnambu Canal) என்பது ஈரோடு நகரின் வடக்குப் பகுதியில் உள்ள நீர் வரத்துக் கால்வாய் ஆகும். முன்பு இக்கால்வாயானது இது பாயும் வழியில் உள்ள சுற்றுப்புற நிலங்களுக்கெல்லாம் பாசனத்திற்கான நீரை வழங்கிய இயற்கையான கால்வாயாகக் கொண்டாடப்பட்டுள்ளது. காவேரி ஆற்றின் சிறு துணை நதிகளுள் ஒன்றாக இருந்தும், சிற்றோடைகளிலிருந்துது பெறும் மழை நீர் மற்றும் கீழ் பவானி திட்டக் கால்வாயிலிருந்து கிடைக்கும் கசிவு நீர் ஆகியவற்றிலிருந்து தனக்கான நீர் மூலத்தைப் பெறுகிறது.

இந்தக் கால்வாய் சித்தோடுக்கு அருகில் தொடங்கி காவேரியோடு இணைந்து பயணித்து ஆர்.என். புதூருக்கு அருகில் முடிகிறது. இக்கால்வாயின் நீளம் 7 கிலோமீட்டர் (4.3 மைல்கள்) ஆகும். இந்தக் கால்வாயானது சொட்டையம்பாளையம் மற்றும் சூரியம்பாளையம் ஆகிய பகுதிகளைக் கடந்து செல்கிறது.

## சூழலியல் பிரச்சனைகள்
சமீபத்திய நாட்களில், எண்ணற்ற தோல் பதனிடும் தொழிற்சாலைகள், சாயப்பட்டறைகள், துணை ஆலைகள் மற்றும் வெளுக்கும் அலகுகள் ஈரோடு மாநகராட்சியின் இந்தப் பகுதியில் நிறுவப்பட்டுள்ளன. இப்பகுதியில் ஏற்பட்டுள்ள அதிக தொழிற்மயமாக்கல் வீதமானது இந்தக் கால்வாய்க்கு மோசமான விளைவுகளை ஏற்படுத்தியுள்ளது.  தோல் பதனிடும் ஆலைகள், சாயமேற்றும் மற்றும் வெளுக்கும் நிறுவனங்களால் வெளியிடப்படும் பதப்படுத்தப்படாத அல்லது சுத்திகரிக்கப்படாத நீரியற் கழிவுகள் இந்தக் கால்வாயின் நீரினை இளஞ்சிவப்பு நிறமாக மாற்றியதோடு பயன்படுத்துவதற்கு ஏதுவற்ற தன்மையை உருவாக்கி விட்டது. மேலும் பல எண்ணற்ற தீய விளைவுகளையும் ஏற்படுத்தியுள்ளது. நோர்வே சார்ந்த நிறுவனங்களின் உதவியுடன் சில உயிரிய மற்றும் இயந்திரவியல் சுத்திகரிப்பு முறைகளை நடைமுறைப்படுத்துவதன் மூலம், இந்த கால்வாயின் மாசுபாட்டைக் கட்டுப்படுத்த அரசும், குடிமக்கள் நலன் சார்ந்த அமைப்புகளோடு சேர்ந்து இந்தக் கால்வாயில் ஏற்பட்ட சூழலியல் பிரச்சனைகளைக் கட்டுப்படுத்த பல நடவடிக்கைகளை எடுத்துள்ளனர்.

## மேலும் காண்க
* பெரும்பள்ளம் கால்வாய்

## மேற்கோள்கள்

பகுப்பு:தமிழ்நாட்டிலுள்ள கால்வாய்கள்
பகுப்பு:ஈரோடு மாவட்டம்
சினிடாபிரைடு

**சினிடாபிரைடு** (*Cinitapride*) என்பது C21H30N4O4  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இது பென்சமைடு வகை வயிற்றுபுண் எதிரி  மற்றும் இரையகக் குடற்பாதை இயக்க முகவர் ஆகும். இம்மருந்து இந்தியா, மெக்சிகோ, பாக்கித்தான் எசுப்பானியா போன்ற நாடுகளில்  சந்தைப்படுத்தப்படுத்தப்பட்டுள்ளது . ஐதராக்சிதிரிப்டமீன் என்ற புரத வகை 5-எச்டி1 மற்றும் 5-எச்டி4  ஏற்பிகளின் முதன்மை இயக்கியாகவும், புரத வகை 5-எச்டி1 ஏற்பிக்கு ஏற்பியெதிரியாகவும் செயல்படுகிறது  சிண்டேப்ரோ, பெமிக்சு என்ற வர்த்தகப் பெயர்களாலும் இச்சேர்மம் அறியப்படுகிறது

## பயன்கள்

இரையக உண்குழலியப் பின்னோட்ட நோய், செரியாமை, வயிற்று முடக்குவாதம் போன்ற இரையகக் குடற்பாதை நோய்களுக்கான சிகிச்சையில் சினிடாபிரைடு பயன்படுகிறது.  

## மேற்கோள்கள்

பகுப்பு:பென்சமைடுகள்
பகுப்பு:நைட்ரோபென்சீன்கள்
பகுப்பு:பீனால் ஈதர்கள்
பகுப்பு:பிப்பெரிடின்கள்
பகுப்பு:வளைய எக்சீன்கள்
ஆர். ராசலட்சுமி

::இதே பெயர் கொண்ட அரசியல்வாதியைப் பற்றி அறிய, ஆர். ராஜலட்சுமி என்ற பக்கத்தைப் பார்க்கவும்.
**ஆர். ராசலட்சுமி** (*R. Rajalakshmi*) என்பவர் ஓர் இந்திய உயிர் வேதியியலாளர் மற்றும் ஊட்டச்சத்து நிபுணர் ஆவார்.  இவர் இந்திய குடும்பங்களுக்கு தேவையான பொருளாதார ஊட்டச்சத்து மிக்க உணவை வளரச்செய்தார்

1926 ஆம் ஆண்டு கேரள மாநிலம் கொல்லத்தில் லட்சுமி மீனாட்சி மற்றும் சி.எசு.ராமசாமி அவர்களுக்கு மகளாகப் பிறந்தார்.  இவர் தன் ஐந்து வயதில் தன்னுடைய பெயருடன் ராசாவை இணைத்துக் கொண்டு சென்னையில் வளர்ந்தார். இவருடைய தந்தை தபால் துறையில் தணிக்கை அதிகாரியாக பணிபுரிந்தார்.

ராசலட்சுமி புனே வாடிகா கல்லூரியில் பயின்று 1945 ஆம் ஆண்டு கணிதத்தில் பட்டம் பெற்றார். பின் 1945 முதல் 1948 வரை காஞ்சிபுரத்தில் அறிவியல் கற்பித்தார். லேடி வில்லிங்டன் பயிற்சி கல்லூரியில் 1949 ஆம் ஆண்டு கற்பித்தலில் பட்டம் பெற்றார். திரு.சி வி. ராமகிருட்டிணனை 1951 ஆம் ஆண்டு திருமணம் செய்துகொண்டார். பிறகு அண்ணாமலை பல்கலைக் கழகத்தில் பணியாற்றினார். 1953 ஆம் ஆண்டு இந்து பனாரசு பல்கலைக்கழகத்தில் தத்துவத்தில் கலையியல் நிறைஞர் பட்டம் பெற்றார். இவர் 1955 ஆம் ஆண்டு பரோடா பல்கலைக்கழகத்தின் உயிர் வேதியியல் துறைத் தலைவரானார். 1958 ஆம் ஆண்டு மாண்டிலுல்ள மேக்கில் பல்கலைக் கழகத்தில் உளவியலில் முனைவர் பட்டம் பெற்றார். உளவியலாளர் டோனால்ட் ஓ.ஈப் அவர்களின் வழிகாட்டுதலின் உதவியால் 18 மாதங்களில் முனைவர் ஆனார். பிறகு 1964 ஆம் ஆண்டு பரோடா பல்கலைக்கழகத்தில் பணியமர்த்தப்பட்டார். உயிர் வேதியியல் துறையில் சேர்ந்து உணவு மற்றும் ஊட்டசத்து துறையில் 1967 ஆம் ஆண்டு வரை பணியாற்றினார். 1976 ஆம் ஆண்டு முதல் உயிர் வேதியியல் துறையின் பேராசிரியராகவும், 1884 முதல் 1986 ஆம் ஆண்டுகள் வரை இத்துறையின் தலைவராக பொறுப்பு வகித்தார்.
1960 களின் தொடக்கத்தில் திருத்தப்பட்ட யூனிசெப் நிறுவனத்தின் ஊட்டசத்து திட்டத்தைப் பின்பற்றினார். அப்போது ஊட்டசத்து வழிமுறைகள் குறித்த நூல்கள் மேற்கத்திய நாடுகளின்  புத்தகங்களையே சார்ந்திருந்தன. இவற்றில் கூறப்பட்டிருந்த உணவுகள் விலை உயர்ந்தாகவும் இந்தியாவில் கிடைக்காத பொருள்களாகவும் இருந்தன.

1990 ஆம் ஆண்டு முதல் கலிபோர்னியா நகரில் உள்ள பெலோ ஆல்டோ என்னும் இடத்தில் தனது  கணவர், மகள், மருமகன் மற்றும் பேரக்குழந்தைகளுன் வாழ்ந்தார். 2001 ஆம் ஆண்டில் உறவினர்களுடன் வாசிங்டன் நகரத்திற்கு குடிபெயர்ந்தார். சிறுநீரக கோளாறு காரணமாக 2007 ஆம் ஆண்டு சூன் மாதம் காலமானார்.

## சொந்த வாழ்க்கை

ராசலட்சுமி சி. வி. ராமகிருட்டிணனை மணந்தார். இவர்களுக்கு இரண்டு குழந்தைகள் பிறந்தனர். கட்டுமான உயிரியல் துறையில் நோபல் பரிசு பெற்ற வெங்கடராமன் ராமகிருட்டிணன் மற்றும் கேம்பிரிட்சுப் பல்கலைக்கழகத்தின் நுண்ணுயிரியலாளர் இலலிதா ராமகிருட்டிணன் ஆகிய இருவரும் இவ்விரு குழந்தைகளாவர். .

## மேற்கோள்கள்

பகுப்பு:1926 பிறப்புகள்
பகுப்பு:2007 இறப்புகள்
பகுப்பு:கேரளப் பெண் அறிவியலாளர்கள்‎
நெஃப் ஐசோசயனைடு வினை

**நெஃப் ஐசோசயனைடு வினை** (*Nef isocyanide reaction*) என்பது ஐசோசயனைடுகள் மற்றும் அசைல் குளோரைடுகள் இடையே நிகழும் கூட்டுவினைகளைக்  குறிக்கும்.  இவ்வினையில் விளைபொருளாக இமிடோயில் குளோரைடு வகை விளைபொருள்கள் உருவாகின்றன. யான் அல்ரிச் நெஃப் இச்செயல்முறையை முதன் முதலில் கண்டறிந்தார். இவரால் கண்டுபிடிக்கப்பட்டு  நன்கு அறியப்பட்ட நெஃப் வினை அல்லது நெஃ தொகுப்பு வினையிலிருந்து இவ்வினை வேறுபட்டதாகும்.

இமிடோயில் குளோரைடை நீராற்பகுப்பு வினைக்கு உட்படுத்தி அமைடு தயாரிக்க  அல்லது வெள்ளி உப்புகளுடன் ஆலைடு ஈர்த்தலுக்கு உட்பட்டு ஓர் அசைல் நைட்ரிலியம் இடைநிலையை உருவாக்க இயலும்.
கோட்பாட்டு ஆய்வுகளில் இவ்வினை சிறிதளவு விரும்பப்படுகிறது.  கார்பனைல் கூட்டு வினைகள் நிகழ நான்முக இடைநிலைகள் தோன்றும்  என்ற கோட்பாட்டிற்கு ஆட்படாமல்  வினைபடு பொருள்களின்  கூடுதலானது ஒரே படிநிலையில் நிகழ்கிறது என அடர்த்தி வினை கோட்பாடு தெரிவிக்கிறது. 
 
## மேற்கோள்கள்

பகுப்பு:கரிம-கரிமப் பிணைப்பு உருவாகும் வினைகள்
பகுப்பு:கூட்டு வினைகள்
பகுப்பு:பெயர் வினைகள்
அப்புசாமி (கற்பனைக் கதைமாந்தர்)

**அப்புசாமி** (appusaamy) எழுத்தாளர் பாக்கியம் ராமசாமியால் எழுதப்பட்ட  புதினங்களிலும் சிறுகதைகளிலும் வரும் முக்கிய நகைச்சுவைக் கதாபாத்திரத்தின் பெயர்  ஆகும். முதன்முதலாக 1963 ஆம் ஆண்டு குமுதம் இதழில் வெளிவந்த சிறுகதைகளில்  இக்கதாபாத்திரம் அறிமுகப்படுத்தப்பட்டுள்ளது. கடந்த நான்கு தலைமுறைகளாக பல்வேறு கதைகளிலும் தொலைக்காட்சி தொடர்களிலும் மற்றும் நாடகங்களிலும் அப்புசாமி என்ற இக்கதாபாத்திரம் பயன்படுத்தப்பட்டுள்ளது. சென்னையில் உள்ள  ஒரு  நகைச்சுவை மன்றத்திற்கு  இக்கதாபாத்திரத்தின்  முக்கியத்துவத்தை விளக்கும் வகையிலும் இத்தொடர் கதைகளை ஊக்குவிக்கும் வகையிலும்  "அப்புசாமி சீதாப்பாட்டி நகைச்சுவை மன்றம்"  என்று பெயரிடப்பட்டுள்ளது.

## பாக்கியம் ராமசாமி
எழுத்தாளர்  ஜ. ரா. சுந்தரேசன் (செப்டம்பர் 1, 1930 to டிசம்பர் 8, 2017) அவர்களின் புனைபெயர்  பாக்கியம் ராமசாமி ஆகும்.. தமிழகத்தில்  சேலம் மாவட்டத்திலுள்ள  ஜலகண்டபுரம்  என்ற ஊரில் இவர் பிறந்தார்  இவரின் தாயார் பெயரான பாக்கியம்  மற்றும் தந்தையின் பெயரான  ராமசாமி  இரண்டையும் இணைத்து  இந்த புனைப் பெயரான "பாக்கியம் ராமசாமி"  என்பதை சூட்டிக்கொண்டார்.  1963ம் ஆண்டு குமுதம் வார இதழில்  "அப்புசாமியும் ஆப்பிரிக்க அழகியும்"  என்ற கதையின் மூலம்  அப்புசாமி என்ற கதாபாத்திரத்தை  தமிழ்ச் சிறுகதை உலகில்  நகைச்சுவை கதாபாத்திரமாக  அறிமுகப்படுத்தியுள்ளார்.  அதுமுதல் எண்ணற்ற நாவல்களையும்  நாடகங்களையும்  சிறுகதைகளையும் அப்புசாமி, சீதாப்பாட்டி  போன்ற அதே கதாபாத்திரங்களை உபயோகப்படுத்தி  எழுதியுள்ளார். யோகேஷ், வனமாலி, செல்வமணி, மிருணாளினி, ஜ்வாலாமாலினி போன்ற பல்வேறு புனைபெயர்களில் பயன்படுத்தியும் பல சிறுகதைகளை எழுதியுள்ளார்.குமுதம் வார இதழில் எழுத்தாளராக பணியாற்றிய இவர் 1990ஆம் ஆண்டு அதே இதழில் இணை ஆசிரியராக பணிபுரிந்து ஓய்வு பெற்றார்.

## புத்தகங்கள்
இதுவரை 30-க்கும் மேற்பட்ட புதினங்கள்  மற்றும் குறுநாவல்கள் அப்புசாமி கதாபாத்திரத்தை மையமாகக் கொண்டு  வெளியிடப்பட்டுள்ளது. இவற்றில் பெரும்பான்மையானவை  குமுதம் வார இதழில் தொடராக வெளிவந்து  பின்னர் புத்தகங்களாக வெளியிடப்பட்டுள்ளது  ஓவியர் ஜெயராஜ்  இக்கதாபாத்திரத்திற்கு  ஓவியம் வரைந்துள்ளார்.

* "அப்புசாமியும் ஆப்பிரிக்க அழகியும்"
* "1001 அப்புசாமி இரவுகள்" 
* "மாணவர் தலைவர் அப்புசாமி" 
* "அப்புசாமியும் அற்புத விளக்கும்"
* "பாமர கீதை"
* "சுண்டைக்காய் சித்தர் அப்புசாமி"
* "அப்புசாமி படம் எடுக்கிறார்"
* "பீரோவின் பின்னால்"
* "ஆகஸ்ட் தியாகி அப்புசாமி"
* "சீதாப்பாட்டியின் சபதம்"
* "வீரப்பன் காட்டில் அப்புசாமி"
* "ஆகாசவாணியில் அப்புசாமி"
* "அப்புசாமி டைவர்ஸ் கேட்கிறார்" 
* "கம் ஆன் அப்புசாமி கம் ஆன்"
* " மனித வெடிகுண்டு அப்புசாமி"
* "அப்புசாமியின் கலர் டிவி"
* "அப்புசாமியும் ஹிப்னாடிச பூனையும்"
* "அப்புசாமியும் அழகிப் போட்டியும்"
* "அப்புசாமியின் தாலி பாக்கியம்"
* "அப்புசாமியும் பாரதி நாற்காலியும்"

## மேற்கோள்கள்

## வெளிப்புற இணைப்புகள்
* Official website of Appusami stories
* His books are available as ebooks at Pustaka .

பகுப்பு:புனைவு கதைமாந்தர்கள்
ஆர்சனிக்குகள்

**ஆர்சனிக்குகள்** (*Arsenicals*) என்பவை ஆர்சனிக் தனிமத்தைக் கொண்டுள்ள சேர்மங்களைக் குறிக்கும். இராணுவப் பயன்பாடுகளில் ஆர்சனிக்குகள் என்ற சொல் நச்சுத்தன்மை கொண்ட ஆர்சனிக் சேர்மங்கள் என்ற பொருளுடன் இரசாயண ஆயுத முகவர்களாகப் பயன்படுத்தப்படுகின்றன. தோலில் புண் உண்டாக்கும் முகவர்கள், இரத்தம் கெடுக்கும் முகவர்கள், வாந்தி வரவழைக்கும் முகவர்கள் உள்ளிட்ட வேதிப்பொருள்களும் இவற்றில் அடங்கும்.

## புண் தரும் முகவர்கள்
*எத்தில்டைகுளோரோ ஆர்சின்
*இலெவிசைட்டு
*மெத்தில்டைகுளோரோ ஆர்சின்
*பீனைல்டைகுளோரோ ஆர்சின்

## இரத்தம் கெடுக்கும் முகவர்கள்
*ஆர்சின்

## வாந்தி தரும் முகவர்கள்
*ஆடம்சைட்டு
*டைபீனைல்குளோரார்சின்
*டைபீனைல்சயனோ ஆர்சின்
*பீனைல்டைகுளோரோ ஆர்சின்

## மேற்கோள்கள்

பகுப்பு:ஆர்சனிக்கு சேர்மங்கள்
பகுப்பு:வேதி ஆயுதங்கள்
பகுப்பு:நச்சுப்பொருட்கள்
விழி மூடி யோசித்தால் (திரைப்படம்)

**விழி மூடி யோசித்தால்**  (vizhimoodi yosiththaal) 2014 ஆம் ஆண்டில் வெளிவந்த அறிவியல் புனைகதை மற்றும் அதிரடி காதல் திரைப்படமாகும். இத்திரைப்படம் மிகையான உணர்வு அறிவுத்திறனை அடிப்படையாகக் கொண்டது. இத்திரைப்படத்தை கே. ஜி. செந்தில் குமார் எழுதி இயக்கியிருந்தார். இத்திரைப்படத்தின் முன்னணி கதாபாத்திரங்களில் கே. ஜி. செந்தில் குமார் மற்றும் நிகிதா ஆகியோர் நடித்திருந்தனர்.   "விழி மூடி யோசித்தால்" போன்ற சில தமிழ் திரைப்படங்கள் மாத்திரமே "ஆரோ11.1" ஒலித்தொழிநுட்பத்தை பயன்படுத்தியுள்ளன.

## கதைச்சுருக்கம்
இத்திரைப்படத்தில் நடித்திருக்கும் கதாநாயகன் கேஜியிற்கு (கே. ஜி. செந்தில் குமார்)  தனது வாழ்வில் 5 நிமிடங்கள் முன்னோக்கி அறியும் திறன் இருந்தது. ஆனால் இத்திறன் அவன்  குடிபோதையில் அல்லது நித்திரையில் இருந்தால் தொழிற்படாது. இது அவனுக்கு அவனுடைய காதலி நிக்கி (நிக்கிதா) வரும்வரை தெரியாது.  ஆனால்  அவள் நான்கு பேர் கொண்ட தீவிரவாத கும்பலால் அவன் கண்முன்னே கொல்லப்பட்டாள். ஆனால் அப்போது அவன் மது அருந்தியிருந்தான். அதன்பிறகே மது அருந்தினால் தன்னால் காலத்திற்கு முன் சென்று நடப்ளவற்றை பார்க்க முடியாது எனபது புரிந்தது. மேலும் மது அருந்தாமல் விட்டிருந்தால் நிக்கியை காப்பாற்றியிருக்கலாம் என்பதும் புரிந்தது. கே. ஜி. நிக்கியை கொன்ற அந்த நான்கு தீவிரவாதிகளையும் ஒவ்வொருவராக கொன்றான். அதன்பிறகே அத்தீவிரவாத கும்பலின் பாரிய செயல்திட்டமான ஒவ்வொரு மாநிலங்களிலும் (தமிழ் நாடு உப்பட) பொருளாதாரத்தை மந்தப்படுத்தும் யுத்தி ஒன்றை கே. ஜி. அறிந்து கொள்கிறான். ஆனால் அவர்களின் திட்டத்தை முறியடித்து தமிழ் நாட்டை இழப்பில் இருந்து காப்பதோடு தனக்கு கிடைத்த வரம் பற்றி பெருமிதம் கொள்கிறான். அதன்பின்னர் சமூகத்திற்கு ஏற்படும் பிரச்சனைகளை தீர்த்து வைப்பதற்கு தனது திறனை பயன்படுத்துகின்றான்.

## நடிகர்கள்

* கே. ஜி. செந்தில் குமார்  - கே. ஜி. 
* நிகிதா - நிகி
* ஊர்வசி - கே. ஜியின் தாய்
* பவர் ஸ்டார் சீனிவாசன்- கல்லூரி அலும்னி
* பாலா சிங் - பாய்
* அமிற் பாக்ரவ் - பிரதான வில்லன்
* பானு ஸ்ரீ மேரா - மேகா
* மிஷா கோசல் - ஹசினி
* மகேஷ் சுப்பிரமணியம்

## இசை
இத்திரைப்படத்திற்கு பீ. அத்திப் இசையமைத்துள்ளார். இத்திரைப்படத்தில் உள்ள ஆறு பாடல்களும்  நவம்பர்  2, 2014இல் வெளியிடப்பட்டுள்ளது.

## மேற்கோள்கள்

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
முரட்டு காளை (2012 திரைப்படம்)

**முரட்டு காளை** 2012 (murattukaalai 2012)  இல் வெளிவந்த தமிழ்த் திரைப்படமாகும். கே. செல்வ பாரதி இத்திரைப்படத்தை இயக்கியிருந்தார். இத்திரைப்படம் 1980 ல் அதே பெயரில்  வெளியான திரைப்படத்தின் மீள்உருவாக்கம் ஆகும். இத்திரைப்படத்தில் முன்னணி கதாபாத்திரங்களில் சுந்தர் சி. மற்றும் சினேகா ஆகியோர் நடித்திருந்தனர். மேலும்  சூன்  15, 2012 ல் வெளியிடப்பட்டுள்ளது. வர்த்தக ரீதியில் தோல்விப் படமாக அமைந்தது  மேலும் இத்திரைப்படம் இந்தி மொழியில் "ரிட்டன் ஒவ் ஜோசிலை" எனும் பெயரில் மொழியாக்கம் செய்து வெளியிடப்பட்டமை குறிப்பிடத்தக்கது.

## கதைச்சுருக்கம்
காளையன் ஓர் சாதாரண மனிதன். ஜல்லிக்கட்டில் பங்கு பற்றி காளைகளை அடகுவது அவனுடைய தொழிலாகும். இவர்களுடைய எதிரி அயலூர் ஜமீன்தாரான வரதராஜன் (சுமன்) என்பவராவார். ஜமின்டார் ஒரு ஊதாரித்தனமான வாழ்வை வாழ்ந்ததுடன். அவர் திருநங்கையான சரோஜாவுடன் (விவேக்) நெருங்கி பழகிவந்தார். வரதராஜனின் தங்கையான பிரியா (சிந்து தொலானி) காளையன் ஓர் ஐல்லிக்கட்டு போட்டியில் பங்கு பற்றி வெற்றியடைந்ததை பார்த்து ஒரு முகமாக காதலித்து வந்தாள்.  வரதராஜன் தனது தங்கையான பிரியாவை காளையனுக்கு திருமணம் செய்து வைக்க தீர்மானித்தான். அத்தோடு தமது நிலத்தின் ஒரு பகுதியையும் வழங்க தீர்மானித்தான். ஆனால் பிரியா தனது சகோதரர்களை தம்மிடம் இருந்து பிரிக்கத்தான் வருகிறாள் என்பதை அறிந்த காளையன் அவளை திருமணம் செய்ய மறுக்கிறான். பின்னர் புவனா மீது ஆசைகொள்ள படத்தின் மீதிக்கதை அவர்களுக்கு இடையே நடக்கும் காதலையும் அடிப்படையாக கொண்டிருந்தது.

## நடிகர்கள்

* சுந்தர்.  சி - காளையன் 
* சினேகா - புவனா
* சிந்து தொலானி - பிரியா
* சுமன் - வரதராஜன் 
* விவேக் - சரோஜா / சாமி
* மீனால் - சரோஜாவின் பணிப்பெண் 
* பெரிய கறுப்பு தேவர் - சரோஜாவின் பாட்டன்
* ஸ்ரன்ட் சில்வா - சுருளி
* தேவா
* விச்சு விஸ்வநாத்
* லொள்ளு சபா ஜீவா

## இசை
ஸ்ரீகாந்த் தேவா இத்திரைப்படத்திற்கு இசையமைத்திருந்தார். கே. செல்வ பாரதி இத்திரைப்படத்திற்குரிய பாடல்வர்களை எழுதியிருந்தார்.

## மேற்கோள்கள்

பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
வாணி (ஓவியர்)

**வாணி** (1928 - 18 திசம்பர் 2017) என்பவர் தமிழக ஓவியர்களுள் ஒருவர். இவருடைய இயற்பெயர் வெங்கடரமணி என்பதாகும். இவருக்கு "வாணி" என பெயரிட்டவர் தேவன். திருவாரூர் வித்வான் பாலசுப்ரமணியம் என்பவரிடம் கருநாடக இசையைக் கற்றார். மூன்று முறை மேடைக் கச்சேரி செய்துள்ளார். 

வீட்டுக்குத் தெரியாமல் நாற்பது ரூபாய் பணத்தை எடுத்துக் கொண்டு சேலம் மாடர்ன் தியேட்டர்சில் நடிக்கச் சென்றார். அங்கு ஆயிரம் தலைவாங்கி அபூர்வ சிந்தா மணியில் நடித்தார். மன்னார்குடி டி. என். பரமேஸ்வரனிடம் முதலில் ஓவியம் கற்றார். விகடனில் சேர்ந்த போது இவருக்கு 'வாணி' என்ற பெயரைச் சூட்டியவர் அமரர் தேவன். வாணி ஆனந்த விகடன் இதழில் ஓவியராக பணியாற்றினார். 

ஜானகி என்ற இசைக்கலைஞரை திருமணம் செய்து கொண்டார். இவர்களுக்கு மூன்று மகள்களும், ஒரு மகனும் உள்ளனர். வாணி 18 டிசம்பர் 2017 அன்று உடல்நலக்குறைவு காரணமாக இறந்தார்.

## மேற்கோள்கள்

பகுப்பு:தமிழக ஓவியர்கள்
பகுப்பு:1928 பிறப்புகள்
பகுப்பு:2017 இறப்புகள்
சச்சினி ரணசிங்க

**சச்சினி ரணசிங்க** (பிறப்பு 1994) இலங்கையை சேர்ந்த சதுரங்க விளையாட்டு வீராங்கனை ஆவார்.2011 ஆம் ஆண்டில் பெண் சர்வதேச மாஸ்டர் பட்டத்தை வென்றார். நான்கு தடவைகள் இலங்கை பெண்கள் சதுரங்க சாம்பியன்சிப் வென்றுள்ளார். (2009,2011, 2012, 2013)

## வாழ்க்கை
இவர் அபுதாபியில் பிறந்தார். சச்சினிக்கு சதுரங்க விளையாட்டை அவரது சகோதரர் சகன் ரணசிங்க அறிமுகப்படுத்தினார்.

சச்சினி இலங்கையில் அமைந்துள்ள உருசிய மையத்தில் அனத்தோலி கார்ப்போவ் சதுரங்க சங்கத்தில் சேர்ந்து விளையாட ஆரம்பித்தார். பல புகழ்பெற்ற சதுரங்க பயிற்சியாளர்களின் கீழ் பயிற்சி பெற்றுள்ளார். தற்சமயம் ரஞ்சித் பெர்னாந்து என்ற பயிற்சியாளரிடம் பயிற்சி பெறுகின்றார்.

சச்சினி தொலைக்காட்சி விளம்பரங்களில் நடித்துள்ளார். இலங்கை ஆக்னே விளம்பர  தூதராகவும் பணி புரிந்துள்ளார்.

இவர் சிறுவர்களுக்கு சதுரங்க விளையாட்டின் மீது ஆர்வத்தை ஏற்படுத்துவதற்காக ‘தும்முல மற்றும் அவரது விசித்திரமான ராணுவம்’ என்ற புத்தகத்தை எழுதியுள்ளார்.

## சாம்பியன்சிப்
thumb|சச்சினி ரணசிங்க அவருடைய பயிற்சியாளர் ரன்சித் பெர்னாந்து உடன்|alt=
இவர் 2009, 2011, 2012, 2013 ஆகிய ஆண்டுகளில் இலங்கை பெண்கள் சதுரங்க வாகையாளராக வெற்றி பெற்றார். 2011 ஆசிய வலய பெண்கள் சதுரங்க வாகையாளராக வென்று பெண்கள் உலக வாகையாளர் போட்டிக்குத் தகுதி பெற்றார்.

2012ல் உருசியாவில் கான்டி-மன்சியஸ்க் என்ற இடத்தில் நடைபெற்ற உலக சதுரங்க வாகையாளர் போட்டியின் முதல் சுற்றில் சீனாவை சேர்ந்த ஹூ யிபானிடம் தோற்றார்.

சச்சினி இலங்கையில் பெண்கள் சதுரங்க ஒலிம்பியாடில் மூன்று தடவைகள் பங்குபற்றியுள்ளார். 2008-2009, 2016 ஆகிய ஆண்டுகளில் நடைபெற்ற பெண்கள் ஆசிய அணி சதுரங்கப் போட்டிகளிலும் விளையாடியுள்ளார்.

## மேற்கோள்கள்

## வெளி இணைப்புகள்
* Sachini Ranasinghe பிளேயர் சுயவிவரத்தை மற்றும் விளையாட்டு Chessgames.com
* Sachini Ranasinghe சதுரங்க விளையாட்டு 365Chess.com

பகுப்பு:இலங்கை சதுரங்க வீரர்கள்
பகுப்பு:இலங்கைப் பெண்கள்
பகுப்பு:வாழும் மக்கள்
பகுப்பு:1994 பிறப்புகள்
உஷா மங்கேஷ்கர்

**உஷா மங்கேஷ்கர்** (Usha Mangeshkar)(, ) இந்தியப் பாடகி. இவர் பல பாடல்களை இந்திய மொழிகளான இந்தி, வங்காளம், மராத்தி, கன்னடம், நேபாளம், போஜ்பூரி, குஜராத் மற்றும் அஸ்ஸாம் மொழியில் பாடியுள்ளார். 
 
## வாழ்க்கைக் குறிப்பு
இவர் பண்டிட்தீனாநாத் மங்கேஷ்கர் - ஷெவந்தி (சுதாமதி) தம்பதியின் இரண்டாவது மகளாவார். லதா மங்கேஷ்கர், ஆஷா போஸ்லே மற்றும் மீனா கடீகருக்கு இளைய சகோதரியாவார். பிரபல இசை இயக்குநர் ஹிருதய்நாத் மங்கேஷ்கர் இவரது சகோதரன். குறைந்த செலவில் தயாரிக்கப்பட்ட "ஜெய் சந்தோஷி மா" என்னும் திரைப்படத்தில் பக்தி பாடல்களைப் பாடியதின் மூலமாக பிரபலமடைந்தார். அப் படத்தில் பாடிய "மைன் டு ஆர்தி" பாடலுக்காக பிலிம்பேர் சிறந்த பெண் பின்னணிப் பாடகி விருதிற்கு பரிந்துரை செய்யப்பட்டார்.

## தொழில்
உஷா மங்கேஷ்கர், ஓவியம் வரைவதில் ஈடுபாடு உடையவர். இவர் "பிஞ்ஞாரா" மராத்தி மொழியில் வெளிவந்த திரைப்படத்தில் "முங்லா" எனத் தொடங்கும் பாடல் மூலம் அறியப்படுகிறார். "பூல்வந்தி" என்கிற தொலைக்காட்சித் தொடரை தயாரித்துள்ளார்.

## விருதுகள் மற்றும் பரிந்துரைகள்

சிறந்த பெண் பின்னணிப் பாடகி விருது பிஎஃப்ஜேஏ விருதுகள் "ஜெய் சந்தோஷி மா" (1975) படத்தில் பாடியதற்காக இவருக்கு கிடைத்தது.மைன் டு ஆர்தி" என்ற பாடலுக்காக பிலிம்ஃபேர் விருதுக்கு(1975) பரிந்துரை செய்யப்பட்டார். "இங்கார்"  (1978) திரைப்படத்தில் இவர் பாடிய "மங்டா ஹை டொ ஆஜா" எனத் தொடங்கும் பாடலுக்கு பிலிம்ஃபேரின் சிறந்த பெண் பின்னணிப் பாடகி விருதிற்கு பரிந்துரை செய்யப்பட்டார்.1980இல் வெளிவந்த (இக்ரார்) இந்தி திரைப்படத்தில் "ஹம்சே நாசர் டு மிலாஒ" எனத் தொடங்கும் பாடலைப் பாடியதற்காக பிலிம்ஃபேரின் சிறந்த பெண் பின்னணிப் பாடகி விருதிற்கு பரிந்துரை செய்யப்பட்டார்.

## பிரபலமான பாடல்கள்

* "பாபி ஆயி படி தூம் தாம் சே மேரி பாபி ஆயி" - "சுபா கா டாரா* (1952)*
* "மைன் டு ஆர்தி உடரூன்" -  *ஜெய் சந்தோஷி மா* (1975)
* "அப்லம் சப்லம்"  -  *ஆசாத்* (1955)
* யாரிவ நன் மன", கன்னட மொழி பாடல் -  கிரந்திவீர சங்கொலி ராயண்ணா (1967)
* கட்டா மீடா" -  *கட்டா மீடா*  (1978)
* சுல்தானா சுல்தானா" -  *டரானா* (1979)
* கோரோ கி னா காலோன் கி" -  *டிஸ்கோ டான்சர்* (1981)
* கஹெ டரசயெ ஜயரா" - சித்திரலேகா* (1964), [[ஆஷா போஸ்லே]] யுடன் இணைந்து பாடியுள்ளார்.*
* முங்லா" -  *இங்கார்* (1978)
* பக்டோ, பக்டோ, பக்டோ" - 'நசீப்* (1980)*
* ரங் ஜமகெ ஜாயேங்கே"-  *நசீப்* (1980)
* சாரே நியாம் டொட் டு" -  *குப்சூரத்* (1980)
* முஜே ப்யார் கா டோஃபா டேகே" -  *காலா பத்தர்*  (1979)
* ஓ சலி சலி கைசி ஹவா யெ சலி" -  *பிளஃப் மாஸ்டர்* (1964)
* சோனா-னொ சூரஜ் உக்யொ -  "நூரனி செஹரா
* ஆவோ ஆவோ மோமினொ சகு ஆவோரே" - *நூரனி செஹரா*

மராத்தி மொழியில் வெளியான "பிஞ்ஞாரா" படத்தில் இவர் பாடிய "தகல லக்லி கலா", மற்றும் "தும் ஹவார் கேலி மி மர்ஜி பகர்" பாடல்கள் புகழ் பெற்றவை. .

## மேற்கோள்கள்

## வெளி இணைப்பு

பகுப்பு:வாழும் மக்கள்
பகுப்பு:மும்பையைச் சேர்ந்தவர்கள்
பகுப்பு:பாடகர்கள்
பகுப்பு:1935 பிறப்புகள்
நிரந்தரத் தீர்வு

**நிரந்தரத் தீர்வு, வங்காளம்** (**Permanent Settlement**  or  **Permanent Settlement of Bengal**) என்பது,  வங்காள நிலப்பகுதியிலிருந்து வசூலிக்கப்படும் வேளாண்மை நிலவரி வருவாய்களை, பிரித்தானிய கிழக்கிந்திய நிறுவனம் மற்றும் ஜமீந்தார்கள் எவ்வாறு தங்களுக்குள்  எவ்வாறு பங்கிட்டுக்கொள்ள வேண்டும் என இருதரப்பும் செய்து கொண்ட நிரந்தத்தீர்வுக்கான ஒப்பந்தம் ஆகும். 

1793-இல் வங்காள ஆளுநர் காரன்வாலிஸ் தயாரித்த காரன்வாலிஸ் சட்டத்தொகுப்பின்படி இந்த நிரந்தரத் தீர்வு ஒப்பந்தம்  தயாரிக்கப்பட்டது. காரன்வாலிஸ் வகுத்த சட்டத்தொகுப்பின் படி, கிழக்கிந்தியக் கம்பெனியின் ஊழியர்கள் வருவாய்த் துறை, வணிகத்துறை மற்றும் நீதித்துறை என மூன்று துறைகளின் கீழ் இயங்கினர்.
விவசாயிகளிடமிருந்து, கிழக்கிந்தியக் கம்பெனிக்கு ஆதரவான நிலவுடமையாளர்களான ஜமீந்தார்கள் மூலம் நில வருவாயை, கிழக்கிந்தியக் கம்பெனியின் வருவாய்த்துறையினர் வசூலித்தனர்.

நிரந்தரத்தீர்வு முதன்முதலில் வங்காளம் மற்றும் பிகார் பகுதிகளில் நடைமுறைக்குக் கொண்டு வரப்பட்டது. பின்னர்  அப்போதைய சென்னை மாவட்டத்திலும்; வாரணாசி மாவட்டத்திலும் அறிமுகப்படுத்தப்பட்டது. பின்னர் இந்த நிரந்தரத் தீர்வுத் திட்டம் வட இந்தியாவில் முழுமையாக 1 மே 1793-இல் நடைமுறைக்கு கொண்டு வரப்பட்டது. 

1833-இல் செயிண்ட் ஹெலினா சட்டம் நிறைவேற்றப்பட்ட பின், நிரந்தரத்தீர்வு முறை நீக்கப்பட்டு,  ரயத்துவாரி முறை மற்றும் மகால் வாரி முறைகள் மூலம், நிலவரியை விவசாயிகளிடமிருந்து நேரடியாக கிழக்கிந்தியக் கம்பெனியர் வசூலித்தனர். இதனால்  ஜமீந்தார்கள் நிலவரி வசூலிக்கும் முறை ஒழிக்கப்பட்டது.

## இதனையும் காண்க
* இந்தியாவில் கம்பெனி ஆட்சி

## மேற்கோள்கள்

பகுப்பு:பிரித்தானிய இந்தியா
பகுப்பு:பிரித்தானியக் கிழக்கிந்தியக் கம்பனி
சந்தோஷ் நாராயணன் (ஓவியர்)

**சந்தோஷ் நாராயணன்** என்பவர் தமிழக ஓவியர்களுள் ஒருவர். இவர் கலைடாஸ்கோப், அஞ்ஞான சிறுகதைகள் என இரு நூல்களை எழுதியுள்ளார். இவர் புத்தக அட்டை வடிவமைப்பு, மினிமலிச ஓவியங்கள் போன்றவைகளுக்காக அறியப்படுகிறார்.

இவர் சென்னை அரசு கவின் கலை ஓவியக்கல்லூரியில் படித்தார். சந்தோஷ் நாராயணனின் முதல் அட்டைப்படம்  காலச்சுவடு பதிப்பகம் வெளியிட்ட சுந்தர ராமசாமியின் புதியபதிப்பாகும்.

## சச்சின் ஓவியம்
இவர் மட்டைப்பந்து வீரர் சச்சினின் 100 செஞ்சுரிகளைக் கொண்டு ஓவியம் வரைந்தார்.
அதில் ஒவ்வொரு செஞ்சுரிகளைப் பற்றிய தகவல்கள் இருந்தன. இந்த ஓவியம் ஸ்போர்ட் ஸ்டார் பத்திரிகையின் ஆசிரியரால் சச்சினுக்கு பரிசாக வழங்கப்பட்டது.

## விருதுகள்
2018 க்கான ஆனந்தவிகடன் டாப்10 இளைஞர் விருது 

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## ஆதாரங்கள்


## வெளி இணைப்புகள்
* ஸ்ருதி டிவி யூடியூப் சேனல்- சந்தோஷ் நாராயணன் நேர்காணல்
* சந்தோஷ் நாராயணன் ஓவியம் பற்றி ஜெயமோகன்

பகுப்பு:தமிழக ஓவியர்கள்
பகுப்பு:வாழும் மக்கள்
பகுப்பு:ஊடகவியலாளர்கள்
பொய் (திரைப்படம்)

***பொய்*** (*Poi*) கே.பாலசந்தர் இயக்கி தமிழ் மொழியில் 2006இல் வெளிவந்தது. இது அவரது 101வது மற்றும் கடைசிப்படமாகும்.

## கதைச்சுருக்கம்
நேர்மையான அரசியல்வாதியான வள்ளுவனாரின் ஒரே மகன் கம்பன் தான் செய்யாத ஒரு குற்றத்திற்காக சிறை செல்ல நேர்கிறது. இதை எதிர்க்கட்சி பயன்படுத்தி அவரை தனது கட்சியில் சேர்த்துக் கொள்கிறது.  இது வள்ளுவனாருக்கு இக்கட்டான சூழ்நிலையை ஏற்படுத்துகிறது. ஊடகங்கள் இதை பெரிதுபடுத்துகிறது. கம்பன் இப்பிரச்சனை சரியாகும் வரை நாட்டை விட்டு வெளியேற தீர்மானிக்கிறார். அவரது தாயார் வாசுகி (அனுராதா கிருஷ்ணமூர்த்திக்கு) தகவல் தெரிவித்துவிட்டு, இலங்கையிலுள்ள அவரது பெங்காலி நண்பர் பானர்ஜியுடன் ([படவா கோபி) தங்குகிறார். ஒரு நாள் கடற்கரையில் ஒரு தமிழ் இலக்கிய புத்தகத்தை அவர் கண்டுபிடிக்கிறார். அப்புத்தகம் ஷில்பா (விமலா ராமனுக்கு) சொந்தமானதாகும். இங்கே உண்மையாகவும், கற்பனை பாத்திரங்களாகவும் கதை நகர்கிறது. அந்த கற்பனை கதையில் கம்பனுக்கு தீப்பொறி என்ற தந்தை பாத்திரம் தோன்றி ஷில்பாவை காதலிக்க சொல்கிறது. காதல் மற்றும் திருமணங்கள் பெரும்பாலும் பெண்களின் வாழ்க்கையின் வழியில் வரும் ,போகும் என்று உணர்கிறார். மீதமுள்ள கதை அவரது வாழ்க்கை மற்றும் காதல் இடையே உணர்ச்சி மோதல் பற்றி நகர்கிறது. முடிவில் அந்த கற்பனை கதாபாத்திரம் கடைசியில் பொய் கூறியதாகக் கூறி ஒரு துயரமான முடிவை நோக்கி நகர்கிறது.

## நடிகர்கள்

கம்பனாக உதய் கிரண்
ஷில்பாவாக விமலா ராமன்
ரம்யாவாக கீது மோகன்தாஸ்
ரோஷனாக ஸ்ரீதர் 
விஷ்ணுவாக ஆதித்யா 
வள்ளுவனராக அவினாஷ்
*விதி* யாக பிரகாஷ் ராஜ்
மேனகாவாக ரேணுகா 
பானர்ஜியாக படவா கோபி
வாசுகியாக அனுராதா கிருஷ்ணமூர்த்தி
கே.பாலச்சந்தர் (சிறப்புத் தோற்றம்)

## பாடல்கள்

இப்படத்தின் இசையை வித்தியாசாகர் மேற்கொண்டார்.

அழகான பொய்களே        - ரஞ்சித்
என்ன தொலைத்தாய்       - சித்ரா
ஹிட்லர் பெண்ணே         -  சுஜாதா மோகன், திப்பு
இங்கே இங்கே ஒரு பாட்டு  - சங்கர் மகாதேவன்
அயகுணரே                 - ஹரிணி, ஸ்ரீராம் பார்த்தசாரதி
கண்டு பிடித்தேன்           - கே. நாராயண்
கண்ணாமூச்சி              - எஸ். பி. பாலசுப்பிரமணியம்
குட்டி குட்டி கவிதை      -  ஷாலினி
லா லா லா                 - எஸ். பி. பாலசுப்பிரமணியம்

## தயாரிப்பு
இயக்குநர் கே.பாலச்சந்தர் அவர்களின் 75வது பிறந்த நாளில் வெளிவந்தது. நடிகர்கள் ரஜினி, கமல் ,நடிகை ஜெயஸ்ரீ ஆகியோர் நடிப்பதாக பொய்யான வதந்தி ஒன்று இருந்தது.. தெலுங்கு நடிகர் உதய் கிரண் தமிழ் மொழியில் அறிமுகமானார், மற்றும் ஆஸ்திரேலியாவில் வளர்ந்த விமலா ராமன் கதாநாயகியாக தேர்ந்தெடுக்கப்பட்டார்.  நல தமயந்தி திரைப்படத்தில் தோன்றிய கீத் மோகன்தாஸ்க்கு இது இரண்டாவது மற்றும் கடைசி திரைப்படமாகும். கே.பாலச்சந்தர் மற்றும் பிரகாஷ் ராஜ் ஆகியோர் இந்த படத்தில் நடித்துள்ளனர்.

## வெளியீடு
முதலில் 2006 அக்டோபரில் வெளியிட திட்டமிடப்பட்டது.006, விநியோகஸ்தர்கள்  திரைப்படம் காலத்திற்கு ஒவ்வாத கதையாக இருப்பதாக உணர்ந்ததால் ஆரம்பத்தில் தயக்கம் காட்டினர், பின்னர், ஆஸ்கார் பிலிம்ஸ் இப்படத்தின் உரிமையை வாங்கியது. இறுதியாக 2006 டிசம்பரில் வெளிவந்தது.

## மேற்கோள்கள்

## வெளி இணைப்புகள்
* ''Poi''

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. பாலசந்தர் இயக்கிய தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:இலங்கையில் படமாக்கப்பட்ட திரைப்படங்கள்
தேவி செட்டி

**தேவி பிரசாத் செட்டி**  (பிறப்பு 8 மே 1953) ஒர் இந்திய இதய அறுவை சிகிச்சையாளரும் தொழில் அதிபரும் ஆவார். நாராயணா ஹெல்த் எனும் 21 மருத்துவமனைகளைக் கொண்ட நிறுவனத்தின் நிறுவனரும் தலைவரும் இவரே. இவர் 15,000-க்கும் மேற்பட்ட இதய அறுவை சிகிச்சைகளைச் செய்துள்ளார். 2004-ஆம் ஆண்டு இந்தியக் குடிமக்களுக்கான நான்காவது உயரிய விருதான பத்மசிறீ விருதும் 2012-இல் மூன்றாவது உயரிய விருதான பத்ம பூசண் விருதும் இவரது எளிய மக்களும் பயன்பெறும் மலிவான மருத்துச்சேவைக்காக வழங்கப்பட்டது.

## மேற்கோள்கள்


பகுப்பு:1953 பிறப்புகள்
பகுப்பு:கர்நாடக ரத்னா விருது பெற்றோர்
கொண்டைய ராஜு (ஓவியர்)

**கொண்டைய ராஜு** என்பவர் இந்திய ஓவியர் ஆவார். இவர் நாட்காட்டி ஓவியங்களின் பிதாமகர் என்று அறியப்படுகிறார்.

சென்னை அரசு கவின்கலைக் கல்லூரியில் படித்து பட்டம் பெற்றார். திருவண்ணாமலை ரமணர் மகரிசியிடம் சீடராக இருந்தார். பின்பு மதுரை பழனியப்பப் பிள்ளை நாடகக் கம்பெனியில் திரைச்சீலை ஓவியங்களை வரைந்து தந்தார்.

தேவி ஆர்ட் ஸ்டுடியோ என்பதை 1942 ஆம் ஆண்டு கோவில்பட்டியில் தொடங்கினார். பின்பு சிவகாசி நாள்காட்டி தயாரிக்கும் நிறுவனங்களுக்கு இந்து சமய இறை ஓவியங்களை வரைந்து தந்தார். இந்த ஓவிய நாட்காட்டிகள் புகழ்பெற்றவை.

## கனடா அருங்காட்சியகம்
ஸ்டீவன் எஸ். இங்கிலீஷ் என்பவர் கொண்டைய ராஜூவின் ஓவியங்களை ஆய்வு செய்துள்ளார். அத்துடன் ஓவியங்கள் வெளியான சிவகாசி நாள்காட்டிகளை சேகரித்து கனடா நாட்டின் அருங்காட்சியகத்திற்கு தந்துள்ளார்.

## சீடர்கள்
டி. எம். ராமலிங்கம், டி. எஸ். சுப்பையா, டி. எஸ். மீனாட்சி சுந்தரம், டி. எஸ். அருணாசலம், செண்பகராமன், சீனிவாசன்

## ஆதாரங்கள்


பகுப்பு:இந்திய ஓவியர்கள்
தெலங்காணா சட்ட மேலவை

**தெலங்காணா சட்ட மேலவை** என்பது இந்தியாவின் தெலங்காணா மாநிலத்தில் உள்ள ஈரவை மன்றத்தின் மேலவை ஆகும். இது 40 உறுப்பினர்களைக் கொண்டது.

## மேற்கோள்கள்


பகுப்பு:தெலங்காணா அரசு
பகுப்பு:இந்தியாவில் உள்ள மாநில மேலவைகள்
நாகமங்கலம் (கெலமங்கலம்)

**நாகமங்கலம்**  (Nagamangalam )  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், கெலமங்கலம் ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும்.

## மக்கள் வகைப்பாடு
இவ்வூரானது மாவட்டத் தலைநகரான கிருஷ்ணகிரியில் இருந்து 36 கி.மீ. தொலைவிலும், மாநிலத் தலைநகரான சென்னையில் இருந்து 299 கி.மீ. தொலைவிலும் உள்ளது.  2011 ஆண்டு மக்கள் கணக்கெடுப்பின்படி இக்கிராமத்தில் 1115 வீடுகள் உள்ளன. கிராமத்தின் மொத்த மக்கள் தொகையானது 4948 ஆகும். இதில் ஆண்கள் எண்ணிக்கை 2502, பெண்களின் எண்ணிக்கை 2446 என உள்ளது.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
அதிகாரி (திரைப்படம்)

**அதிகாரி** (*Adhikari*) 1991இல் தமிழ் மொழியில் வெளிவந்த அதிரடித் திரைப்படம். இதை இயக்கியவர் பி. வாசு. இப்படத்தில் அருண் பாண்டியன், கௌதமி ஆகியோர் முக்கிய பாத்திரங்களை ஏற்று நடிக்க உடன், ஆனந்த், கவுண்டமணி, செந்தில், சேது விநாயகம், ஸ்ரீவித்யா, அஞ்சு, ராக்கி, ராஜேஷ் குமார் ஆகியோரும் நடித்திருந்தனர். படத்தயாரிப்பு கே. கனகசபை, இசை கங்கை அமரன். இது 14 ஏப்ரல் 1991இல் வெளியிடப்பட்டது.
## கதைச்சுருக்கம்
துரைப்பாண்டி (அருண் பாண்டியன்) சிறையில் இருந்து தப்பித்து தங்கக்கடத்தல் செய்யும் வரதப்பனை (சேது விநாயகம்) பழிவாங்க வேண்டும் என்ற எண்ணத்துடன் இருக்கிறான். துரைப்பாண்டியை சிறையில் தாக்குவதற்கு வரதப்பன் பல வழிகளில் முயற்சித்த போதிலும், அவரது அடியாட்கள் ஒவ்வொரு முறையும் தோல்வியடைகின்றனர். ஒரு தொலைதூர கிராமத்தில் மறைந்து வாழும் துரைப்பாண்டிக்கு பொன்னி (கௌதமி உதவுகிறாள். அங்கு, துரைப்பாண்டி தனது முன்னாள் நண்பன் அன்புவைச் சந்திக்கிறான். துரைப்பாண்டியை கண்டு ஓடிவரும்போது கார் ஒன்று அவன் மீது மோதுவதால் அன்பு இறந்து போகின்றான். அன்பு , பொன்னியின் சகோதரன். அவனது இறுதி சடங்குக்குப் பின்னர், வரதப்பனைப் பழிவாங்குவதற்கான தனது காரணத்தை பொன்னியிடம் துரைப்பாண்டி கூறுகிறான். தனக்கும் வரதப்பனுக்கும் ஏன் பிரச்சனை ஏற்பட்டது, நேர்மையான காவல் அதிகாரியான தான் எவ்வாறு சிறை செல்ல நேர்ந்தது என்பது பற்றி பொன்னிக்கு விளக்கினான். பின்னர், துரைப்பாண்டி வரதப்பனை கொலை செய்ய அவனை பின்தொடர்கிறான். ஆனால் துரைப்பாண்டியை கைது செய்ய காவல்துறையினர் பின் தொடர்கிறார்கள். முடிவில் என்ன ஆனது என்பது கதையின் முக்கியத்துவத்தை உருவாக்குகிறது.

## நடிகர்கள்

அருண் பாண்டியன்   - துரை பாண்டியாக
கௌதமி - பொன்னி
ஆனந்த் - சரத்தாக
கவுண்டமணி
செந்தில்
சேது விநாயகம்  - வரதப்பனாக
ஸ்ரீவித்யா   -துரை பாண்டியின் தாயாராக
அஞ்சு  - சீதாவாக
ராக்கி  - ராக்கியாக
ராஜேஷ் குமார் - ரகு
சௌத்த்ரி 
அபிலாஷா - மேரியாக
கலைச் செல்வி
கீர்த்தி
பூர்ணம் விஸ்வநாதன் 
டைப்பிஸ்ட் கோபு
ராஜ் மதன் - மருத்துவராக
மாஸ்டர் கௌதம் - ராக்கியின் மகன் கௌதம் விஷ்ணுவாக
விஜயகுமார் - காவல் அதிகாரி விஜயகுமாராக (சிறப்புத் தோற்றம்)
மஞ்சுளா விஜயகுமார் - மருத்துவர் மஞ்சுளாவாக (சிறப்புத் தோற்றம்)
பிரபுதேவா - சிறப்புத் தோற்றம்

## ஒலித்தொகுப்பு

இப்படத்திற்கு கங்கை அமரன் இசையமைக்க 5 பாடல்களை வாலி (கவிஞர்) எழுத 1991இல் வெளியிடப்பட்டது.

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கங்கை அமரன் இசையமைத்த திரைப்படங்கள்
பகுப்பு:பி. வாசு இயக்கிய தமிழ்த் திரைப்படங்கள்
பகுப்பு:கௌதமி நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:பிரபுதேவா நடித்த திரைப்படங்கள்
உதவிக்கு வரலாமா

***உதவிக்கு வரலாமா'' (***Udhavikku Varalaamaa**''),** 1998 ஆம் ஆண்டு வெளியான ஓர் இந்தியத் தமிழ் நகைச்சுவைத் திரைப்படமாகும். இத்திரைப்படத்தை கோகுல கிருஷ்ணன் இயக்கினார். இத்திரைப்படத்தில் கார்த்திக், தேவயானி, சங்கீதா, அஞ்சு அரவிந்த், ஜனகராஜ், பாண்டியன், வடிவுக்கரசி, மணிவண்ணன், கோவை சரளா, ஜெய்கணேஷ் மற்றும் பலர் நடித்துள்ளனர். 16 ஜனவரி 1998 அன்று வெளியான இப்படத்திற்கு இசை அமைத்தவர் சிற்பி ஆவார். இதுவே கோகுல கிருஷ்ணன் இயக்கிய கடைசி திரைப்படம் ஆகும்.

## நடிகர்கள்

* கார்த்திக் - முத்துராசு/பிச்சுமணி/ஹுசைன்/பாஸ்டர் ஜேம்ஸ்
* தேவயானி - மைதிலி
* சங்கீதா - ஸ்டெல்லா 
* அஞ்சு அரவிந்த் - ஆயிஷா
* ஜனகராஜ் - அண்ணாமலை
* பாண்டியன் - பாலராசு
* வடிவுக்கரசி - முத்துராசுவின் தாய்
* மணிவண்ணன் - மைதிலியின் தந்தை
* கோவை சரளா - மைதிலியின் தாய்
* ஜெய்கணேஷ் - ஆயிஷாவின் தந்தை
* காக்கா ராதாகிருஷ்ணன் - ஹுசைனின் தந்தை
* ஜெ. லலிதா - ஸ்டெல்லாவின் தாய்
* ஷகீலா - கவர்ச்சி நடிகையாக

## கதைச்சுருக்கம்
முத்துராசுவின் (கார்த்திக் (தமிழ் நடிகர்)) தாயாருக்கு (வடிவுக்கரசி) உடல் நலக்குறைவு ஏற்படுகிறது. அதை சரிசெய்யும் அறுவை சிகிச்சைக்கு முத்துராசுவிடம் போதிய பணம் இல்லை. அதனால் நகரத்திற்கு வந்து தேவையான பணம் ஈட்ட முடிவெடுத்து, தன் நகர நண்பனான அண்ணாமலையிடம் (சனகராஜ்) யோசனை கேட்கிறான். அந்நிலையில், மணிவண்ணன், கோவை சரளா என்ற பிராமண தம்பதியின் வீட்டில் குடி வருவதற்காக தான் ஒரு பிராமணன் என்றும், பெயர் பிச்சுமணி என்றும் பொய்களை சொல்லி குடி புகுகிறான் முத்துராசு. அந்த பிராமண தம்பதியின் மகளான மைதிலியும் பிச்சுமணியும் ஒருவரையொருவர் காதலிக்கிறார்கள். தாவூத் (ஜெய்கணேஷ்) என்ற முஸ்லிமிடம், வேலையில் சேருவதற்காக தான் ஒரு முஸ்லீம் என்றும், பெயர் ஹுசைன் என்றும் பொய்களை சொல்லி வேலையில் சேருகிறான். அந்த அலுவலகத்தில் வேலை செய்யும் பெண் ஹுசைனை காதல் செய்கிறாள்.

இந்த ஆள்மாறாட்ட செயல்களால் பல புதிய சிக்கல்கள் ஏற்பட்டு, வேறு ஒரு சூழ்நிலையில் தான் ஒரு கிறிஸ்டின் பாதிரியார் ஜேம்ஸ் என்று பொய் சொல்லி மேலும் ஒரு ஆள்மாறாட்டம் செய்யவேண்டிய சூழல் முத்துராசுவிற்கு ஏற்படுகிறது. பிறகு, ஸ்டெல்லா என்ற பெண் பாதிரியார் ஜேம்ஸை விரும்புகிறாள். வெகு நாட்கள் ஆகியும் முத்துராசு பணத்துடன் வராததால் அவனது அண்ணன் பால்ராசு (பாண்டியன் (நடிகர்)) அவனை பார்க்க நகரத்திற்கு வருகிறான். இந்த பிரச்சனைகளிலிருந்து எவ்வாறு முத்துராசு தப்பித்தான்? யாரை மணந்தான்? தன் நோயுற்ற தாயை எவ்வாறு காப்பாற்றினான்? போன்ற கேள்விகளுக்கு விடை காணுதலே மீதி கதையாகும்.

## இசை
இத்திரைப்படத்தின் இசையமைப்பாளர் சிற்பி ஆவார். இப்படத்தின் 5 பாடல்களையும் எழுதியவர் பழனி பாரதி.

## வரவேற்பு
இந்தோலிங்க்.காம் யின் அரவிந்த், "கதாநாயகன் கார்த்திக் வாயில் இருப்பதை துப்பிவிட்டு வசனத்தை பேசவேண்டும்" என்று விமர்சனம் செய்தார்.

பாலாஜி பாலசுப்ரமணியம், 1.5/5 என்ற மதிப்பெண்ணை தந்தார்.

## மேற்கோள்கள்


#

பகுப்பு:1998 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:சிற்பி இசையமைத்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
நாகப்பன் அக்ரஹாரம்

**நாகப்பன் அக்ரஹாரம்**  (Nagappan Agraharam))  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், கெலமங்கலம் ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும். 
## அமைவிடம்
ஜாகிர்காருப்பள்ளி ஊராட்சிக்கு உட்பட்ட
இவ்வூரானது மாவட்டத் தலைநகரான கிருஷ்ணகிரியில் இருந்து 78 கி.மீ. தொலைவிலும், வட்டத் தலை நகரான தேன்கனிக்கோட்டையில் இருந்து 8 கி.மீ. தொலைவிலும் உள்ளது.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஆவெர்சு தொகுப்புவினை

**ஆவெர்சு தொகுப்புவினை** (*Auwers synthesis*) என்பது குமேரோனிலிருந்து பிளாவோனோல் உருவாகும் தொடர்ச்சியான கரிம வினைகளின் வரிசையாகும். இவ்வினை முதன் முதலில் செருமானிய வேதியியலாளர் காரல் வோன் ஆவெர்சு என்பவரால் 1908 ஆம் ஆண்டில் கண்டறியப்பட்டது
.

வினையின் முதலாவது படிநிலையில் அமில வினையூக்கியால் பென்சால்டிகைடு மற்றும் 3-சைக்ளோ ஆக்சாபென்டனோன் இடையில் நிகழ்த்தப்படும் ஆல்டால் குறுக்கத்தால் ஆர்த்தோ ஐதராக்சிசால்கோன் உருவாகிறது. ஆல்க்கீன் குழு புரோமினேற்றம் அடைந்து டைபுரோமோ கூட்டுவிளைபொருள் தோன்றுகிறது. பின்னர் இது மறுசீரமைப்பு அடைந்து பொட்டாசியம் ஐதராக்சைடுடன் வினைபுரிந்து பிளாவோனோல் உருவாகிறது.

## வினைவழிமுறை

இவ்வினை நிகழ்வதற்கு சாத்தியமுள்ள வினைவழிமுறை கீழே கொடுக்கப்பட்டுள்ளது.
 

## இவற்றையும் காண்க
*ஆல்கார்-பிளின்-ஒயாமதா வினை
*ஆலன் ராபின்சன் வினை

## மேற்கோள்கள்

பகுப்பு:பெயர் வினைகள்
பகுப்பு:ஆக்சிசன் பல்லின வளையங்கள்
பகுப்பு:கரிம-கரிமப் பிணைப்பு உருவாகும் வினைகள்
பகுப்பு:பல்லின வளையம் உருவாகும் வினைகள்
பகுப்பு:வளைய விரிவாக்க வினைகள்
சந்தோசம் (1998 திரைப்படம்)

**சந்தோசம் (**santhosam) 1998 இல் வெளிவந்த நகைச்சுவைத் தமிழ்த் திரைப்படமாகும். கார்த்திக் இத்திரைப்படத்தை இயக்கியிருந்தார். இத்திரைப்படத்தில் முன்னணி கதாபாத்திரங்களில் சரவணன் மற்றும் சுவலட்சுமி ஆகியோர் நடித்திருந்தனர். இவர்களுடன் கே. எஸ். ரவிக்குமார், ஆனந்த் பாபு, பிரகாஷ் ராஜ், ஆர். சுந்தரராஜ், தலைவாசல் விஜய் ஆகியோர் இணைந்தும் நடித்துள்ளனர். வே. வாபு இத்திரைப்படத்தை தயாரித்திருந்தார். தேவா இத்திரைப்படத்திற்கு இசையமைத்திருந்தார். மேலும் 1998/ஏப்ரல்/03 ம் திகதி வெளியிடப்பட்டுள்ளது.

## கதைச்சுருக்கம்
இந்திரன் (சரவணன்) வேலையற்ற இளைஞன். ஆனால் அவன் பட்டடப்பிப்பில் தங்கப்பதக்கம் வென்றிருந்தான். வருமானமும் அற்றிருந்தான். அவனுடைய துரதிஷ்டத்தினால் அவனுடன் நெருங்கி பழக பலரும் தயங்கினார்கள். ஆனால் பவானி (சுவலட்சுமி) மட்டும் அவனுடன் நல்ல நட்பை பேணிவந்தாள். இந்திரனின் கல்லூரி நண்பன் அரசியலில் ஓர் நல்ல வேலை பெற்றுத்தருவதாக உறுதியளித்தான். ஆனால் நேர்முக தேர்வில் அவனின் துரதிஷ்டம் பின்சென்றது. பிறகு பவானியின் உதவியால் ஆட்டோ ரிக்ஷா ஓட்டுனராக மாறுகிறான். வேலையின் போது கற்பிணி பெண் ஒருவரை சரியான நேரத்திற்கு மருத்துவமனையில் சேர்த்தமையால் அவரின் தந்தை  இந்திரனுக்கு நேர்மையான வேலை ஒன்றை பெற்று தருகிறார். பின்னர் இந்திரன் பவானியிடம் தனது காதலை சொல்ல பவானியும் இந்திரனை திருமணம் செய்ய சம்மதிக்கிறாள். இதன் பின்னர் அவனுடைய துரதிர்ஷ்டம் என்ன செய்கிறது என்பதுதான் மீதிக்கதை.

## நடிகர்கள்

* சரவணன்  - இந்திரன்
* சுவலட்சுமி  - பவானி 
* கே. எஸ். ரவிக்குமார் 
* ஆனந்த் பாபு - கார்த்திக் 
* பிரகாஷ் ராஜ் - நடேசன்
* ஆர். சுந்தரராஜன் 
* தலைவாசல் விஜய் - கந்தசுவாமி 
* பாண்டு
* கவிதாலயா கிருஷ்ணன் - கிருஷ்ணன் 
* சத்யபிரியா 
* சந்ரலேகா - சந்ரா
* பேபி சௌமியா - வாலி
* கோவை செந்தில் 
* கஜா செறிப்வ்
* ரீ. வி சரவணன் - வடிவேலு
* சேலம் விஜயராஜ் 
* மகேஷ் 
* நந்தகுமார் 
* இடிச்சபுளி செல்வராசு 
* ஒரு விரல் கிருஷ்ணா ராவ் - டீ மாஸ்டர் 
* திடீர் கண்ணையா 
* பிறிமிற் குமார்
* கோட்டை பெருமாள்

## இசை
இத்திரைப்படத்திற்கு தேவா இசையமைத்திருந்தார். 1998 இல் இசை வெளியிடப்பட்டுள்ளது. இத்திரைப்படத்தில் இடம்பெற்றுள்ள பாடல் வரிகளை அகத்தியன் எழுதியுள்ளார்.

## விளைவு
இத்திரைப்படம் நல்ல வசூல் பெற்றது.

## மேற்கோள்கள்

பகுப்பு:1998 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
அங்கித் ராச்பரா

**அங்கித்  ராச்பரா** (*Ankit Rajpara*) என்பவர் இந்தியாவின்  குசராத் மாநிலத்தைச்  சேர்ந்த  ஒரு சதுரங்க விளையாட்டு வீரர் ஆவார். இவர்   1994 ஆம் ஆண்டு ஆகத்து 27 ஆம் தேதி பிறந்தார்.   இந்தியாவின் 36 ஆவது சதுரங்க கிராண்டு மாசுட்டர் என்ற பெருமை இவருக்கு உண்டு. அங்கித் தன்னுடைய  8 ஆவது வயதிலிருந்து  சதுரங்கம் விளையாட ஆரம்பித்தார்.  தேசிய இளையோர் சதுரங்க போட்டிகளில் மிகப்பெரிய வெற்றிகளைப் பெற்றார்.

## மேற்கோள்கள்

## வெளி இணைப்புகள்
* 

பகுப்பு:1994 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீரர்கள்
பகுப்பு:சதுரங்கப் பேராதன்கள்
ந‍ந்திமங்கலம்

**ந‍ந்திமங்கலம் **  (Nandimangalam)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், கெலமங்கலம் ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும். இந்தக் கிராமமானது நந்திமங்கலம் ஊராட்சிக்கு உட்பட்டது.
## அமைவிடம்
இவ்வூரானது மாவட்டத் தலைநகரான கிருஷ்ணகிரியில் இருந்து 66 கி.மீ. தொலைவிலும், மாநிலத் தலைநகரான சென்னையில் இருந்து 329 கி.மீ. தொலைவிலும் உள்ளது. அலுகில் உள்ள தொடர்வண்டி நிலையங்கள் இராயக்கோட்டை தொடர்வண்டி நிலையம் மற்றும் கெலமங்கலம் தொடர்வண்டி நிலையம் ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
மந்திரப் புன்னகை (2010)

**மந்திரப் புன்னகை** (***Mandhira Punnagai***) திரைப்படம் 2010-ஆம் ஆண்டு வெளியான ஓர் இந்தியத் தமிழ்த் திரைப்படமாகும். இத்திரைப்படத்தை கரு பழனியப்பன் எழுதி, இயக்கினார். இத்திரைப்படத்தில் கரு பழனியப்பன், மீனாட்சி, சந்தானம், ரிஷி, தம்பி ராமையா மற்றும் பலர் நடித்துள்ளனர். 19 நவம்பர் 2010 அன்று வெளியான இப்படத்திற்கு இசை அமைத்தவர் வித்யாசாகர்.

## நடிகர்கள்

* கரு பழனியப்பன் - கதிர்
* மீனாட்சி - நந்தினி
* சந்தானம் - செந்தில்
* ரிஷி - ஷங்கர்
* தம்பி ராமையா - மன்மத நாயுடு
* நகுலன் பொன்னுசாமி
* அம்மு ராமச்சந்திரன் - செந்திலின் மனைவி
* ஸ்ரீகாந்த் - கௌரவ வேடம்
* தனஞ்செயன் - கௌரவ வேடம்

## கதைச்சுருக்கம்
கதிர் (கரு பழனியப்பன்) மிகவும் நேர்மையான, வெளிப்படையான, திறமையான கட்டிட கலை நிபுணர். அவனுக்கு பெண் தோழிகளோ அதிக ஆண் தோழர்களோ இல்லை. ஹோண்டா நிறுவனத்திற்கு ஒரு புதிய கட்டிடம் கட்டும் வாய்ப்பு ஏற்படுகிறது. அதே நிறுவனத்தில் பணிபுரியும் நந்தினி (மீனாட்சி) கதிரை சந்திக்க நேரிடுகிறது. கதிரின் நேர்மை மற்றும் வெளிப்படை தன்மையால் ஈர்க்கப்பட்டு காதலில் விழுகிறாள் நந்தினி. ஆனால் கதிர் அதை சற்றும் பொருட்படுத்தவில்லை. நந்தினியுடன் வேலை செய்யும் ஷங்கர் (ரிஷி) நந்தினியை காதல் செய்ய, எவ்வாறு அவளை தன் வசப்படுத்திடுவது என்று கதிரிடம் உதவி கேட்கிறான். கதிர் ஷங்கரை நந்தினி வீட்டிற்கு அழைத்துச் சென்று அவனையே தன் காதலை வெளிப்படுத்த சொல்கிறான். இந்த செய்கையால் கதிர் மீது உள்ள நந்தினியின் அன்பு மேலும் அதிகமானது. நாளைடைவில், நந்தினி மேல் கதிருக்கு விருப்பம் ஏற்படுகிறது. ஆனால் அவள் தன்னை ஏமாற்றுகிறாளோ என்ற சந்தேகம் கதிருக்கு வருகிறது. காவல் நிலையத்திற்கு சென்று, தான் நந்தினி கொன்று விட்டதாக வாக்குமூலம் தருகிறான் கதிர். உடனே போலீஸ் கதிர் வீட்டிற்கு வந்து சோதனை செய்தால், நந்தினியின் பிணம் ஏதும் கிடைக்கவில்லை. கதிரின் நண்பன் மன்மத நாயுடு (தம்பி ராமையா), கதிர் முந்தைய இரவு தனக்கு தானே பேசிக்கொண்டு கோபத்தில் பொருட்களை உடைத்துக்கொண்டிருந்தான் என்று போலீஸில் சொல்கிறான்.

கதிரின் பாலக பருவத்தில், அவனின் தாய் தகாத உறவில் ஈடுபட்டதால் அவனின் தந்தை தற்கொலை செய்திகொண்டார். இந்த சம்பவத்தால், கதிருக்கு மனநல கோளாறு ஏற்பட்டதாக தெரியவருகிறது. நந்தினி எவ்வாறு கதிரின் கோளாறை சரி செய்ய முயற்சி செய்தாள் என்பதே மீதி கதையாகும்.

## இசை
இந்த திரைப்படத்தின் இசையமைப்பாளர் வித்தியாசாகர் ஆவார். அறிவுமதி, விவேகா மற்றும் யுகபாரதி இப்படத்தின் பாடல்களை எழுதினர்.

## விமர்சனங்கள்
*பிகைண்ட்வுட்ஸ்* என்னதான் கதை நன்றாக இருந்தாலும், படமாகப்பட்டவிதம் பார்வையாளர்களை ஏமாற்றுவதாகவே அமைந்தது" என விமர்சனம் செய்தது.

*தி இந்து*, "வேறு ஒரு பிரபல முகத்தை வைத்து எடுத்திருந்தால் படம் பெரிய அளவில் வந்திருக்கும் என்றும், நல்ல இயக்குநராக விளங்கிய கரு பழனியப்பன், நல்ல நடிகராக விளங்க மேலும் பயிற்சி தேவை என்றும்" விமர்சனம் செய்தது.

*இந்தியன் எக்ஸ்பிரஸ்* , "பழனியப்பன் நடிகராக முதல் படத்திலேயே ஒரு சவாலான வேடத்தில் நடுத்துள்ளார் என்றும், மாறுதலை விரும்புவோருக்கு இது ஒரு நல்ல படம் என்றும்," விமர்சனம் செய்தது.

ஆனந்த விகடன் வார இதழில் எழுதிய விமர்சனத்தில் "ரணகளமான தளத்தில் காதல் என்பது தமிழ் சினிமாவுக்குப் புதுசுதான். ஆனால், அதை மயில் இறகால் எழுதியதுதான் பிரச்னை!" என்று எழுதி  மதிப்பெண்களை வழங்கினர்.

## மேற்கோள்கள்

## வெளியிணைப்புகள்
* https://www.imdb.com/title/tt4321914/

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
அலாவுதீனும் அற்புத விளக்கும் (1957 திரைப்படம்)

**அலாவுதீனும் அற்புத விளக்கும்** (Alladin and the Wonderful Lamp) தமிழ் , தெலுங்கு மற்றும் இந்தி மொழிகளில் ஒரே நேரத்தில் வெளிவந்துள்ளது  டி. ஆர். ரகுநாத் இயக்கத்தில் எம். எல். பதி ஜெய்சக்தி பிக்சர்ஸ் சார்பில் தயாரித்துள்ளார்  *[[ஆயிரத்தொரு இரவுகள்]]* என்ற புதினத்திலிருந்து அலாவுதீன் கதை எடுக்கப்பட்டுள்ளது. . இதில் அக்கினேனி நாகேஸ்வர ராவ் (அலாவுதீனாகவும், அஞ்சலிதேவி கதாநாயகியாகவும் நடித்திருந்தனர். 29 மார்ச் 1957 இல். வெளிவந்துள்ளது.

## கதை
அலாவுதீன் அவரது தாய்மாமனின் ஆதரவில் இருக்கிறார். ஜாபர், ஒரு மாய வித்தைக்காரன், அலாவுதீன் மட்டுமே மாய விளக்கினை எடுக்கும் திறன் கொண்டவர் என்று அறிந்த ஜாபர் அலாவுதீனை குகைக்கு அழைத்துச் சென்று அங்கேயுள்ள விளக்கினை எடுத்தபின், அலாவுதீனை குகைக்குள் தள்ளிவிட்டுச் சென்று விடுகிறான். அலாவுதீன் ஒரு மோதிரத்தின் உதவியுடன் தப்பித்து தனது தாயை அடைகிறார். அந்த விளக்கினால் பல பிரச்சினைகளை எதிர்கொள்கிறார். அந்த விளக்கினால் ஏற்படும் பிரச்சனைக் காரணமாக அதை எறிந்து விடுகிறார்.  இறுதியாக அந்த மாய விளக்கின் சக்திகளைப் பற்றி தெரிந்துகொண்டு, மீண்டும் அந்த விளக்கினை எடுத்துக்கொண்டு அந்த ஊர் இளவரசியைத் திருமணம் செய்து கொள்கிறார்.
 
## நடிகர்கள்
பிலிம் நியூஸ் ஆனந்தன்' அவர்களின் தகவல் தொகுப்பிலிருந்து பெறப்பட்டது
அக்கினேனி நாகேஸ்வர ராவ்   -அலாவுதீன்
அஞ்சலிதேவி
டி. எஸ். பாலையா
ராஜசுலோசனா
எஸ். வி. ரங்கராவ்
ஜி. சகுந்தலா
மாஸ்டர் ஆனந்தன்
கே. மாலதி
கே. ஏ. தங்கவேலு

## தயாரிப்பு
*[[ஆயிரத்தொரு இரவுகள்]]* கதையிலிருந்த அலாவுதீன் என்ற பாத்திரத்தை கொண்டு எடுக்கப்பட்டுள்ளது. டி. ஆர். ரகுநாத் இயக்கத்தில் எம். எல். பதி ஜெய்சக்தி பிக்சர்ஸ் சார்பில் தயாரித்துள்ளார், * அலாவுதீனும் அற்புத விளக்கும்* என்ற பெயர்  மும்மொழிகளிலும் தலைப்பாக வைக்கப்பட்டது  திரைக்கதை ரகுநாத் மற்றும் வி. ஸ்ரீனிவாசன் அக்கினேனி நாகேஸ்வர ராவ் அலாவுதீனாக நடித்திருந்தார். ஆர். சம்பத் ஒளிப்பதிவை மேற்கொண்டுள்ளார். and S. எ.ஸ். முருகன் படத்தொகுப்பு செய்துள்ளார்..

## ஒலித்தடம்
இதன் ஒலித்தொகுப்பினை எஸ். ராஜேஸ்வர ராவ் மற்றும் எஸ்.ஹனுமந்த ராவ் மேற்கொண்டுள்ளனர்.

## வெளியீடு
"அலாவுதீனும் அற்புத விளக்கும்" 1957 மார்ச் 29 அன்று வெளிவந்துள்ளது. "அலாவுதீன் அற்புத தீபம்" என்ற பெயரில் தெலுங்கிலும் அதே சமயத்தில் வெளிவந்தது.. "அலாதின் கா சிராக்" என்ற பெயரில் இந்தியிலும் வெளிவந்தது.

## மேற்கோள்கள்

## வெளிப்புற இணைப்புகள்
* 
* 

பகுப்பு:1957 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1957 இந்தித் திரைப்படங்கள்
பகுப்பு:பன்மொழித் திரைப்படங்கள்
பகுப்பு:1957 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பகுப்பு:இந்திய இந்தித் திரைப்படங்கள்
தீப் சென்குப்தா

**தீப் சென்குப்தா** (*Deep Sengupta*) இந்தியாவின் சார்க்கண்ட் மாநிலத்தைச் சேர்ந்த சதுரங்க விளையாட்டு வீர்ர் ஆவார். இவர் 1988 ஆம் ஆண்டு சூன் மாதம் 30 ஆம் நாள் பிறந்தார். இந்தியாவின் 22 ஆவது கிராண்டு மாசுட்டரான இவர் தற்பொழுது கொல்கத்தாவின் காசுபா என்ற பகுதியில் வசிக்கிறார்.

மேற்கு சிங்பும் மாவட்டத்திலுள்ள சக்ரதர் சதுரங்க அகாதெமியில் சென்குப்தாவின் சதுரங்க வாழ்க்கை தொடங்கியது. 2000 ஆம் ஆண்டில் உலக இளையோர் சதுரங்க சாம்பியன் பட்டப் போட்டியின் சிறுவர் பிரிவில் வெற்றி பெற்றார்.

2004 ஆம் ஆண்டு டிசம்பரில் இந்தியாவின் கொச்சி நகரில் நடைபெற்ற உலக இளையோர் சதுரங்க சாம்பியன் பட்டப் போட்டியில் இவர் தன்னுடைய முதலாவது கிராண்டு மாசுட்டர் தகுதிநிலையை அடைந்தார். 2005 ஆம் ஆண்டு இந்திய இளையோர் சதுரங்கப் பட்டத்தை வென்றார்.

2009 ஆம் ஆண்டில் வலிமையான ஆட்டக்காரர் எதிர்த்து விளையாடி தோய்பெரி கோப்பையை வென்று தன்னுடைய இரண்டாவது கிராண்டு மாசுட்டர் தகுதிநிலையை அடைந்தார். 2010 இல் நடைபெற்ற போட்டி ஒன்றில் திக்ரன் காராமியான் மற்றும் வாதிம் மாலாகாட்கோ ஆகியோருடன் இணைந்து உயர்ந்த தரநிலையைப் பகிர்ந்துகொண்டு கிராண்ட் மாசுட்டர் தகுதியை அடைந்தார். 2010/11 ஆம் ஆண்டிற்கான ஆர்கயாதிப் தாசுடன் சமநிலை முறிவு ஆட்டத்தில் வெற்றியடைந்து ஏசுட்டிங்சு மாசுட்டர்கள் சதுரங்கப் போட்டியில் முதலிடம் பிடித்தார். 2011 இல் செக் குடியரசில் நடைபெற்ற சதுரங்கத் திருவிழாவில் மேக்சிம் துரோவ், வியாசெசுலாவ் சாகார்ட்சோ, கிறிசுட்டியன் சிசாபோ, லெவ் கட்மான், டேவிட்டு பெர்சிசெசு, சாமுவேல் சேங்லாண்டு ஆகியோருடன் 2-7 இடங்களைப் பகிர்ந்து கொண்டார். 2012 இல் நடைபெற்ற இந்திய சதுரங்க சாம்பியன் பட்டப்போட்டியில் 4 ஆவது இடத்தைப் பிடித்தார். கிளாசுகோவில் 2014 ஆம் ஆண்டு நடைபெற்ற பொதுநலவாய சதுரங்க சாம்பியன் பட்டப்போட்டியை வென்று அப்போட்டியில் முதலிடம் பிடித்தார். இப்போட்டியில் சமநிலை முறிவு போட்டியில் அரவிந் சிதம்பரத்தை வீழ்த்தி இவ்வெற்றியை அடைந்தார். இருவரும் இப்போட்டியில் 7.5/9 புள்ளிகள் எடுத்தனர். 2016 ஆம் ஆண்டு நடைபெற்ற ஏசுட்டிங்சு மாசுட்டர்கள் சதுரங்கப் போட்டியில் 7/9 புள்ளிகள் எடுத்து தனிநபராக முதலிடம் பிடித்தார். இவ்வெற்றி இரண்டாவது முறையாக இவருக்கு கோலோம்பெக்கு கோப்பையை பெற்றுக் கொடுத்தது.

இந்தியாவின் எண்ணெய் மற்றும் இயற்கை எரிவாயு நிறுவனத்தில் சென்குப்தா பணிபுரிகிறார். அண்ணன் பிரதிக் சென்குப்தாவும் ஒரு சதுரங்க விளையாட்டு வீர்ர் ஆவார்.

## மேற்கோள்கள்

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீரர்கள்
பகுப்பு:சதுரங்கப் பேராதன்கள்